Ljubljana, 11. 9. 2015

**EKSKURZIJA 1. LETNIKOV GIMNAZIJE V CELJE**

Spoštovane dijakinje in dijaki 1. letnika splošne gimnazije,

**v petek, 18. septembra 2015,** bomo organiziramo **obvezno strokovno ekskurzijo v** **CELJE in ŠEMPETER v Savinjski dolini.**

Ob **7.20** se bomo zbrali pred vhodom 5 v Stožicah, kamor se bomo tudi vrnili, predvidoma **okoli 14. ure.**

V Celju bomo obiskali **Pokrajinski muzej,** kjer si bomo ogledali prazgodovinske (Od šivanke do zvezd) in antične ostaline mesta Celje (Mesto pod mestom) ter sledi srednjeveškega Celja, ki so mu dali pečat znani grofje Celjski.

Sprehodili se bomo po **današnjem mestnem jedru,** kjer boste imeli prosto uro za malico. Na povratku proti Ljubljani se bomo ustavili v **Šempetru v Savinjski dolini,** kjer si bomo in situ ogledali rimsko nekropolo z nagrobnimi spomeniki.

**Cena** vodenih ogledov je 6 €, cena prevoza pa znaša 7 €, seveda ob udeležbi vseh 57 dijakinj in dijakov prvega letnika (stroški prevoza so odvisni od števila udeležencev).

Na **malico** prijavljeni dijaki in dijakinje morate sporočiti, ali boste ta dan imeli malico – malico lahko odpoveste za cel razred, lahko pa se odjavljate posamezno preko eAsistenta in v skladu s pravili, ki veljajo za odjavo šolske malice. Svojo odločitev sporočite Aniti Kolpakov, najkasneje do torka, 15. 9. 2015.

Tisti, ki se ekskurzije iz opravičljivih razlogov ne morete udeležiti, morate svojo odsotnost sporočiti najkasneje 24 ur pred odhodom prav tako Aniti Kolpakov (preko eAsistenta). V nasprotnem primeru boste morali poravnati stroške prevoza. Odsotnost bo opravičila vaša razredničarka.

ANITA KOLPAKOV, prof.

SEZNANITI:

|  |
| --- |
| 1. E |
| 1. F |